《和子静先生韵答见梅兄希贤侄 其二》
明代·唐桂芳

分明李杜虽同世，见面何如直见心。稍稍诗存赋比兴，寥寥人有去来今。

一身万里长为客，二句三年费苦吟。雨后江村沙路稳，何时骑马定相寻。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。